Dr Jake gwinnt mit dr Zyt s Verdröue vu dr Na’vi. Dur des chenne au di andere Wisseschaftler, z. B. d Dr. Augustine, wider Kontakt mit däm Naturvolk ufneh. Au d Mineleitig versuecht dr Yyfluss vum Jake fir ihri Zwäck z nutze. Är soll d Omaticaya iberzyyge, ihre Läbesbaum z verloo, wel unter däm Baum s grescht Vorchuu vum Unobtanium gfunde woren isch. Wel dr Jake sich allmeh mit dr Na’vi idäntifiziert un au Liebi ufchunnt zwische ihm un dr Neytiri, isch er allmeh in eme Zwispalt.